Працавітасць, здольнасць адчуваць уласцівасці гліны і валоданне сакрэтамі майстэрства дазволілі мясцовым мастакам стварыць сапраўдныя шэдэўры керамічнага мастацтва, якія і сёння здзіўляюць і ўражваюць бездакорным густам. Майстры імкнуліся простым утылітарным формам надаць дэкаратыўнасць і індывідуальнасць. Так і з’явіліся ўнікальныя тэхнікі – ангоб і фляндроўка.